62e Commission 2018 sur les stupéfiants : Pravind Jugnauth se rend à Vienne ce soir
March 13, 2019 1 Comment	Main sliders, News ion
Le Premier ministre Pravind Jugnauth participera à la 62e session ministérielle de la Commission of Narcotic Drugs (CND) organisée par l’Office des Nations unies contre la drogue et le crime (UNODC) qui a lieu à Vienne, le jeudi 14 et vendredi 15 mars. Il est prévu que le chef du gouvernement mauricien prenne la parole, de même que le président de la Bolivie et les chefs de la diplomatie philippine et vénézuélienne, entre autres.
Le chef du gouvernement quittera le pays ce soir en compagnie de son épouse Kobita, de l’Acting Permanent Secretary Pramode Neerunjun et de son conseiller Raj Meetarbhan.
Environ 2 000 participants sont attendus au CND, qui avait été mis sur pied en 1946 par l’Economic and Social Council (ECOSOC). La réunion ministérielle vise à prendre connaissance des mesures prises au sein des pays membres pour enrayer la prolifération des drogues.
La détection de la drogue synthétique et les mesures pour éviter la prolifération du VIH-Sida parmi les femmes toxicomanes figurent également à l’agenda de cette rencontre au sommet.
Flo Juste March 14, 2019
Let Ouver A PM
Swit a landorsman dekriminalizasion posesion ek konsomasion ladrog par Bord bann Sef Exekitif Nasion Zini, mo finn avoy enn email a PM yer pou dimann li dekriminaliz posesion/konsomasion ladrog ek dekriminaliz kiltir, posesion ek kondomasion Gandia. Lir ek partaz let la.
Alalila.
A latansion PM Repiblik Moris,
Onorab Pravind Jugnauth,
Biro Premie Minis,
Batiman Trezor, Portlwi.
13 mars, 2019.
Ser Misie Premie Minis,
Let Ouver/Piblik – Dekriminalizasion Posesion Ladrog Pou Konsomasion Personel Kouma Finn Andorse Par Bord Sef Exekitif Nasion Zini.
Insivilite
Nou pe ekrir ou sa let la en Kreol ek nou pe fer li ouver a piblik Moris, pou ki tou Morisien konpran ek parski nou konsidere ki li ena enn lintere nasional. Nou bizn dir ousi ki nou senti nou oblize rann li piblik parski nou konstate ki ziska zordi, ZAME ou finn ena la desans pou reponn a okenn de plizier kouriel ki nou finn avoy ou dan le pase. Nou deplor ek kondann sa latitid paternalis ek zemanfoutism dign de enn lotorite kolonial la, alor ki hier sa finn fer 51 banane ki nou indepandan. Nou rapel ou ousi (1) ki ena plizier rezolision Nasion Zini ki dir ki bann gouvernman bizin kominik ek travay avek bann ONG ek mam sosiete sivil, mem bann ki karess gouverman la dan sens kontrer a so pwal ek (2) ki la sivilite inpoz ki kan enn dimounn ekrir ou, ou bizin omwin reponn li.
Enn Wake-up Call a Serviter-en-Sef Lepep.
Nou ousi konsider sa let piblik la kom enn “wake-up call”, kouma nou dir en Angle, a enn dimounn ki nou konsider kom Serviter-en-Sef Lepep selon le prinsip ki dan enn demokrasi, Lepep souverin, e ki Sef gouvernman exers pouvwar en so nom ek pou li ek en tan ki so reprezantan, e non pa an tan ki souverin, kouma ou mem ek lezot pm avan ou, inn konport zot depi ki Moris indepandan. Wadire Lepep inn ranplas Angle par enn nouvo klik ki ena “an addictive effortless sense of superiority worsen by greed and manipulative brains”.
Enn Lindiferans Ki Favoriz Trafik ek Koripsion.
Li enn “wake-up call” parski malgre plizier lapel de nou part ek de la par lezot ong, mouvman sosiete sivil ek aktivis drwa imin, pou enn sanzman dan politik ladrog, ou finn rest insansib/indiferan a nou lapel malgre ki kouma ou mem ounn avwe “Lepep pa pou krwar a ki pwin mafia trafik ladrog inn infiltre bann institision pei, e ki bann trafikan finn gagn telman boukou larzan ki zot mem kapav ranvers enn gouvernman eli par Lepep”. E sa, rapor Komision Lanket lor Trafik Ladrog inn konfirm li, ek inn mem “name and shame’ plizier mam ou prop gouvernman, san blie bann mam ADSU ki ou pe refiz disoud kouma rapor la inn rekomande. Kifer hein?
Konba Kont Lepep.
Li enn “wake-up call” parski li kler ek indeniab ki ou swadizan konba kont ladrog la, li viz a atak bann sintom e non pa lasours bann problem lie avek ladrog. Li valoriz trafik ladrog. Plis represion, pli ladrog vinn ser, plis profi pou trafikan. Ce akoz sa mem ki, malgre gard/dwanie trape mem, ladrog dir la rantre mem ek li disponib 24/7 partou dan Moris. Sa ki pli grav ek plis inimin, sa politik sadik la, li fer mari dimal konsomater ladrog ek zot fami, fam, zanfan. Li rann nou zanfan, nou zeness, nou zom/fam esklav bann trafikan ladrog. Li pous boukou parmi zot dan kriminalite pou gagn larzan pou enrisi trafikan ek sertin zom/fam ki met rob nwar, me ousi Leta li mem, atraver bann gro lamann ki bann Lakour infliz zot de fason disproposionel ek abizif. Kot zot gagn sa larzan la? Repons zot kokin Lepep. Ras sak vie dimounn, ras portab ek lasenn nou tifi/garson, et souvan koup zot figir (mazinn ou tifi inn gagn enn kout razwar dan figir) etc, etc. Enfin de kompt, ou konba kont ladrog la, li enn konba kont Lepep.
Politik Anti-gandia, Pro- sintetik ek Leroinn.
Li enn “wake-up call” parski de par politik anti-gandia ki ou gouvernman a traver ADSU pe amene 24/7 pou fer Gandia vinn pli ser ki lor (Rs.2000/g) kan li disponib (90% inporte), nou zanfan, nou etidian, nou bann zouvrie, nou bann polisie ek mem depi kelke tan bann vie, pe rant dan sintetik ki li, li disponib mari bomarse 24/7 partou dan Moris. Zot pe vinn zonbi ek mari fou ar sa. Ena pe viol ou rod viol ser, mama ek granmer tou ar sa. Ena pe bat mama/papa pou obliz zot donn larzan. Kan zot sou linflians sa bann ladrog sintetik la, mem ou bann ADSU per zot. Zot get lot kote kan zot trouv sa kalite dimounn la. Par kont, kouma zot trouv enn Rasta, zot trouv enn pie Gandia. Li, fasil trap li, fouy li, himilie li, denigre li parski li “cool” ek non-violan li. Ena ousi enn parti dimounn ki mari per sintetik, avek rezon dayer, e ki, a tor, al gonfle ran konsomater leroinn. E trafikan leroinn dir “mari bon gouvernman man. Siloy net”. Sa bann la, sir zot pou vot pou ou prosin eleksion parski zame avan zot bizness inn fleri kouma depi 2015.
A. Andorsman Dekriminalizasion Posesion ek Lizaz Ladrog par Bord Sef Exekitif Nasion Zini
Kouma ou bizin kone, Bord bann Sef Exekitif tou bann lazans Nasion Zini, inklian lazans ki en sarz politik ladrog ek krim, UNODC, finn andors dekriminalizasion posesion ek konsomasion ladrog. Dokiman atase. Nou bizin ousi rapel ou (1) ki sa bann seksion DDA ki kriminaliz konsomater ladrog la, zot ILEGAL parski zot inkonsistan avek Lartik 5 (1) (h) Konstitision ek (2) ki bann Konvansion Internasional, derier ki gouvernman souvan kasiet pou zistifie kriminalizasion konsomasion ladrog, zot PA OBLIZ bann Leta-mam pou fer sa si ek kan sa KONTRER a zot Konstitision respektif. E lor sa 2 pwin la, nou MET OU O DEFI KONTREDIR NOU PIBLIKMAN. La verite ce ki Leta Morisien finn aret ek detenir so bann sitwayin pou konsomasion ladrog ILEGALMAN depi 12 mars 1968, e ki sa bann viktim arestasion/detansion ilegal la, ZOT EN DRWA reklam konpansasion a Leta pou sa. Pou sa ousi, NOU MET OU O DEFI KONTREDIR NOU.
B. Rekomandasion OMS.
Kouma ou bizin kone ousi, Komite Exper Lor Depandans Lor Ladrog Lorganizasion Mondial Lasante, dan so rapor le 24 zanvie sa lane la, finn rekomann pou;
1. retir plan Gandia ek so larezinn lor Schedule IV Konvansion lor Ladrog Narkotik 1961,
2. azout THC dan Schedule I Konvansion lor Ladrog Narkotik 1961,
ek lezot sanzman relatif a Gandia kouma indike, spesifie dan dokiman atase.
C. Zizman Lakour Konstitisionel Repiblik Sid Afrik.
Ou bizin sirman ousi kone ki Lakour Konstitisionel Sid Afrik dan enn zizman le 18 septam 2018, (dokiman atase) finn dir ki dan enn demokrasi konstitisionel, en fonksion proteksion drwa a lavi prive, li anti-konstitisionel pou konsider kiltir, posesion Gandia par enn adilt dan enn plas prive pou so prop konsomasion ek konsomasion Gandia par enn adilt dan enn plas prive, kom enn krim. Mo rapel ou ousi ki nou Konstitision protez drwa a lavi prive ek propriete prive boukou pli bien ki Konstitision Sid Afrik, e ki Moris enn demokrasi konstitisionel, mam Commonwealth of Nations ek SADC parey kouma Sid Afrik, e ki sa ki konstitisionelman ilegal laba, li forseman ilegal Moris ousi.
D. Zizman Lakour Siprem Mexik ek Drwa a Lasante.
Ou bizin kone ousi ki Lakour Siprem Mexik ousi finn dir ki li anti-konstitisionel pou interdi kiltir ek konsomasion Gandia. Ou bizin kone ousi ki plizier demokrasi dan le mond, mem ousi bann ki boukou mwin demokratik kouma Filipinn, finn legaliz lizaz Gandia pou rezon medikal ou rekreatif ou toulede, e ki sak semenn ou mwa, ena lezot pei ki pe zwenn sa tandans mondial la ek pe tir gro, gro profi dan sa bizness la, kontrerman a Moris, kinn fek rat enn lokazion investisman ek devlopman evalie a Rs. 12 miliar/an, e ki investiser la finn gagn tou lotorizasion ki bizin dan lespas enn semenn a Antig. Ou bizin ousi kone ki, Langleter, lotorite kolonial kinn kriminaliz kiltir Gandia dan Moris a traver Gandia Ordinance 1888, li enn de pli gro kiltivater/exportater Gandia omond, e ki fam proprieter sa bizness la, li minis ki okip ladrog dan gouvernman Theresa May. Kom kwa laba ousi lindistri-kokin dan gouvernman. La, nou tia voudre ouver enn parantez pou sinial ou ki retour Larsipel Sagos sou souverennte Moris pa pou ase pou konplet nou veritab lindepandans. Pou konplet nou lindepandans, e sa li dan nou lame, nou bizin konplet nou lindepandans kiltirel. Nou bizin debaras nou de sa vestiz libertisid kolonial ki en 1888, ti transform bann travayer angaze Indien ek bann desandan esklav en kriminel, akoz zot kiltir ansestral kiltiv ek servi Gandia pou rezon rekreasionel ek reliziez. Ti fer sa pou obliz zot bwar larak pou enrisi bann kolon baron disik. Pa dir nou ki ou pa kone ki dan Moris, Hindou, ziska ki ou papa ti fer represion abzek lor Gandia, ti servi Gandia, fer bhang ek li pou fet Dieu Shiva ek Holi. Pa dir nou ki ou pa kone ki dan Lind, ankor touzour servi Gandia pou rezon reliziez. Pa dir nou ki ou pa kone ki isi ek ayer, bann Rasta servi Gandia pou rezon reliziez ek spiritiel.
Ou ousi bizn kone ki Gandia geri kanser ek enn pake lezot maladi. Ou bizin ousi kone ki kan ou gouvernman interdi medikaman a baz Gandia ki enn pake dimounn malad bizin dan Moris, ou gouvernman pe viol zot drwa imin fondamatal a lasante ek lavi ki proteze par nou Konstitision ek par Deklarasion Iniversel Drwa Imin ek lezot Konvansion Nasion Zini.
Nou pense fermeman ki ou lopozision, de mem ki lopozision lezot politisien dan ou gouvernman ou dan lopozision, a dekriminalizasion ou legalizasion Gandia, li pa ena sens e ki li pirman elektoralis. Donk hipokrit, egoist ek demagozik. Si zot pense ki ena enn mazorite dimounn ki opoze a sa, nou rapel zot ki dan enn demokrasi, drwa ek liberte enn mazorite, zot aret la kot drwa ek liberte lezot koumanse, e ki personn, ni Leta, pa ena drwa interfer dan sa ki enn minorite swazir, pou li zwir ek viv libreman so lavi prive, osi lontan ki saki sa minorite la finn swazir, li pa afekte drwa ek liberte lezot. Kan enn dimounn pe fim Gandia, ou pe servi li pou fer bhang ou met li dan enn gato ou lezot aliman pou so konsomasion personel , en kwa ek kouma, sa kapav afekte drwa ek liberte lezot? Par kont li indeniab ki, kan sa mazorite la ou Leta interdi minorite la swazir libreman pou konsom Gandia, e sa mazorite la, e Leta, pe viol so drwa ek liberte viv so lavi prive selon so kiltir ek so lanvi. So lavi pa apartenir a Leta, ni a personn apart li mem. Fer otreman egal a redwir li a leta esklav. Pann aboli sa aberasion krim kont limanite la depi 1835?
En fonksion de tou sa ki nounn dir ou isi ek sirtou bann fakter ki nounn souleve dan A, B, C ek D laho, nou pe dimann ou reponn piblikman kan ou pou rapel parlman pou amand bann seksion dan Dangerous Drugs Act (akt pli danzere ki ena dan Moris pou Lepep ek pli favorab pou trafikan ek koripsion) pou;
1. dekriminaliz posesion ek konsomasion ladrog afin ki Leta (a) aret viol so prop Konstitision ek (b) pou ki lalwa ladrog vinn en konformite avek rekomandasion Nasion Zini,
2. dekriminaliz kiltir ek ou posesion Gandia par enn adilt dan enn plas prive ou enn propriete prive pou so konsomasion personel ek konsomasion Gandia dan enn plas prive ou dan enn propriete prive par enn adilt,
3. otoriz, legaliz linportasion medikaman a baz de Gandia ou frabrikasion medikaman a baz de Gandia lokalman pou marse lokal ek pou lexportasion lor bann pei kot Gandia medikal legal.
Nou swete ki sa fwa la, pou fer exsepsion a sa ki paret enn reg kot ou, ou montre inpe sivilite anver nou ek ou reponn a nou bann kestion dan enn dele rezonab. Li bon ki ou note ousi ki tout absans de repons dan sa dele rezonab la, ou tou repons negatif ek kontrer a nou bann revandikasion, pou entrenn otomatikman a bann demars approprie divan Lakour Siprem.
Amikalman,